Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13583

2. Megjegyzés - Az elsőrendű fontosságú adatok az alap adatok és az elsőrendű fontosságú kiegészítő adatok az A1, A2, A3 és A4 kiegészítő adatszavakban leadott adatok. 3.11.5.4.1 Alap adatok 3.11.5.4.1.1 Az 1., 2., 3., 4. és a 6. alap adat szavakat a teljes megközelítési oldalszög útirány-vezetési fedésterületi szektorba ki kell sugározni. Megjegyzés. - Az alap adat szavak összeállítása az ”A”- Függelék A-7. táblázatában került megadásra. 3.11.5.4.1.2 Ahol a hátsó irányszektor funkció biztosítva van, ott a 4., 5., és 6. alap adat szavakat a teljes megközelítési oldalszög útirány-vezetési és hátsó irányszektor fedésterületi szektorba ki kell sugározni. 3.11.5.4.2 Kiegészítő adatok 3.11.5.4.2.1 Az ’A1’., ’A2’., és az ’A3’. kiegészítő adat szavakat a teljes megközelítési oldalszög útirány-vezetési fedésterületi szektorba ki kell sugározni. 3.11.5.4.2.2 Ahol a hátsó irányszektor funkció biztosítva van, ott az ’A3’. és ’A4’. kiegészítő adat szavakat a teljes megközelítési oldalszög útirány-vezetési és hátsó irányszektor fedésterületi szektorba ki kell sugározni. 2007/70/II. szám Megjegyzés. - A ’B42’. és ’B43’. kiegészítő adat szavakat külön-külön az ’A1’. és az ’A4’. helyen kell sugározni az olyan alkalmazási területeken, amelyek szükségessé teszik az oldalszög antenna átfordítását az ’A1’. és ’A4’. szóban rendelkezésre álló egyenes vonalú távolságon kívül. 3.11.5.4.2.3 Amikor biztosításra kerül, akkor a kiegészítő adat ’B’ szavakat a teljes megközelítési oldalszög szektorban ki kell sugározni, kivéve azt, hogy a hátsó irányszektor eljárásainak adatbázisát magukba foglaló szavakat a teljes hátsó irányszektorba kell kisugározni. 3.11.5.4.2.4 Ajánlás. - Ha a hátsó irányszektor funkció biztosítva van, akkor a megfelelő kiegészítő adat ’B’ szavakat is ki kell sugározni. Megjegyzés. - A kiegészítő adat szavak összeállítása az ”A”- Függelék A-10., A-12. és A-15. táblázatában került megadásra. 3.11.5.4.3 Ellenőrzés és vezérlés 3.11.5.4.3.1 A felügyelő rendszernek egy riasztó jelzést kell leadni a kijelölt vezérlő pontra akkor, ha a kisugárzott teljesítmény kisebb annál, mint ami a korábbi 3.11.4.10.1 pontban meghatározott differenciális fázis eltolásos kódolás (DPSK) követelményének kielégítéséhez szükséges. 3.11.5.4.3.2 Ha a megközelítési oldalszög fedésterületre kisugárzott alap adatokban az észlelt hiba legalább két egymást követő vett mintában előfordul, akkor ezeknek az adatoknak, valamint a megközelítési oldalszög és magassági szög funkcióknak a sugárzását meg kell szűntetni. 3.11.5.4.3.3 Ha a hátsó irányszektor fedésterületre kisugárzott alap adatokban az észlelt hiba legalább két egymást követő vett mintában előfordul, akkor ezeknek az adatoknak, valamint a hátsó irányszektor funkcióknak a sugárzását meg kell szűntetni. 3.11.5.5 Távolságmérő berendezés 3.11.5.5.1 A DME információt legalább azon a teljes fedésterületen belül kell biztosítani, amelyben a megközelítési és hátsó irányszektor útirány-vezetés rendelkezésre áll. 3.11.5.5.2 Ajánlás. - A DME információt a teljes 360o-os irányszögben biztosítani kell, ha az üzemeltetési szempontból szükséges. Megjegyzés. - A DME földi berendezés telepítési helye a futópálya hosszától, a futópálya profiljától és a helyi terepfelszíntől függ. A DME földi berendezés telepítésére vonatkozó útmutató anyag a “C”- Melléklet 7.1.6 pontjában és a “G”- Melléklet 5. pontjában került megadásra. 3.11.6 A légijármű fedélzeti berendezés jellemzői 3.11.6.1 Szög és adat funkciók 3.11.6.1.1 Pontosság 3.11.6.1.1.1 Ahol a differenciális fázis eltolásos kódolás /DPSK/ és a letapogató sugárnyaláb jel teljesítmény-sűrűsége megfelel annak, ami a fenti 3.11.4.10.1 pontban meghatározásra került, ott a légijármű fedélzeti berendezésének képesnek kell lenni arra, hogy vegye a jeleket és bármilyen olyan dekódolt szög jelet, amelynek a kormányzási elmozdulási zaja (CMN) nem haladja meg a 0,1 fokot, kivéve azt, hogy a hátsó irányszektor útirány-vezetési funkciónál a kormányzási elmozdulási zaj (CMN) nem haladhatja meg a 0,2 fokot. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes